Izraeli bastis shtëpitë e dy të dyshuarve
Personat dyshohen për vrasjen e tre të rinjve palestinezë, trupat e të cilëve u gjetën dje
Trupat izraelite kanë bastisur shtëpitë e dy personave të dyshuar për rrëmbimin e tre adoleshentëve izraelitë, të cilët u gjetën të vdekur të hënën thuajse tre javë pas zhdukjes së tyre. Izraeli thotë se që të dy ata janë anëtarë të grupit militant Hamas, i cili thotë se nuk ka lidhje me zhdukjen e tre të rinjve izraelitë. Bastisjet u kryen sot në orët e para të mëngjesit. Abu Islam është i afërm i të dyshuarit për rrëmbimet Abu Aysha. thotë Abu Islam. Një operacion i ngjashëm u krye edhe në shtëpinë e Marwan Qawasmeh. Të dy këta persona, thotë Izraeli, janë anëtarë të grupit militant Hamas, i cili nuk pranon se ka gisht në zhdukjen e adoleshentëve. Trupat e një djali 19 vjeçar dhe dy 16 vjeçarëve u gjeten pranë fshatit Halhul, afër vendit ku u zhdukën kur po ktheheshin në shtëpi nga shkolla. Që nga zhdukja e adoleshentëve, tensionet izraelito-palestineze janë shtuar. Kryeministri izraelit Benjamin Netanyahu ka kërkuar që presidenti palestinez Mahmoud Abbas të heqë dorë nga një marrëveshje pajtimi me Hamasin. Në Uashington, presidenti amerikan Barack Obama i dënoi vrasjet dhe bëri thirrje për vetpërmbajtje. Përmes një deklarate të hënën, presidenti tha se të gjitha palët duhet të përmbahen nga veprimet që mund të destabilizojnë më tej situatën.